อเล็กซ์ เฟอร์กูสัน

เซอร์ อเล็กซานเดอร์ “อเล็กซ์” แชปแมน เฟอร์กูสัน (Sir Alexander “Alex” Chapman Ferguson; เกิดเมื่อวันที่ 31 ธันวาคม ค.ศ. 1941) เป็นอดีตผู้จัดการทีมและนักฟุตบอลชาวสกอต เป็นที่รู้จักจากการคุมทีมแมนเชสเตอร์ยูไนเต็ดในระหว่างปี ค.ศ. 1986 ถึง 2013 เขาได้รับการยกย่องอย่างกว้างขวางว่าเป็นหนึ่งในผู้จัดการทีมฟุตบอลที่ยิ่งใหญ่ที่สุดตลอดกาล  และได้รับถ้วยรางวัลมากที่สุดในประวัติศาสตร์ฟุตบอล เขายังมีชื่อเสียงจากการการพัฒนาศักยภาพ และการให้โอกาสผู้เล่นดาวรุ่งหลายราย โดยเฉพาะในทศวรรษ 1990 ซึ่งเป็นที่รู้จักในชื่อ ลูกนกหัดบินของเฟอร์กี ก่อนที่ทีมชุดนั้นจะประสบความสำเร็จคว้าถ้วยรางวัลหลายรายการ
เฟอร์กูสันเคยเล่นเป็นกองหน้าให้กับหลายสโมสร เช่น ดันเฟิร์มลีนแอธเลติกและเรนเจอร์ส ตอนที่เล่นให้กับดันเฟิร์มลีน เขาเป็นผู้ทำประตูสูงสุดในลีกสกอตฤดูกาล 1965–66 เขาเคยทำหน้าที่โค้ชก่อนที่จะหยุดเล่น หลังจากนั้นจึงทำหน้าที่เป็นผู้จัดการทีมอีสต์สตริลิงชีร์และเซนต์มิร์เริน เฟอร์กูสันประสบความสำเร็จจากเป็นผู้จัดการทีมแอเบอร์ดีน โดยทำให้ทีมชนะสกอตติชลีกแชมเปียนชิปสามสมัย สกอตติชคัพสี่สมัย และยูฟ่าคัพวินเนอร์สคัพใน ค.ศ. 1983 เขาเคยบริหารทีมชาติสกอตแลนด์หลังจ็อก สไตน์เสียชีวิต โดยนำทีมเข้าสู่ฟุตบอลโลก 1986
เฟอร์กูสันเข้ารับตำแหน่งผู้จัดการทีมแมนเชสเตอร์ยูไนเต็ดในเดือนพฤศจิกายน ค.ศ. 1986 ในช่วงที่เขาบริหารทั้งหมด 26 ปี ได้รับถ้วยรางวัล 38 ใบซึ่งรวมถึงพรีเมียร์ลีก 13 สมัย เอฟเอคัพ 5 สมัย และยูฟ่าแชมเปียนส์ลีก 2 สมัย เขาได้รับยศอัศวินในงานพระราชทานยศเนื่องในวันเฉลิมพระชนมพรรษาสมเด็จพระราชินีนาถประจำปี 1999 (1999 Queen's Birthday Honours) เฟอร์กูสันเป็นผู้จัดการทีมแมนเชสเตอร์ยูไนเต็ดที่ดำรงตำแหน่งนานที่สุดทำลายสถิติของเซอร์ แมตต์ บัสบี ในวันที่ 19 ธันวาคม ค.ศ. 2010 เขาประกาศยุติการทำหน้าที่ผู้จัดการทีมหลังจบฤดูกาล 2012-13 และคว้าแชมป์พรีเมียร์ลีกได้ในฤดูกาลสุดท้าย

**ชีวิตช่วงต้น**
อเล็กซานเดอร์ แชปแมน เฟอร์กูสัน ถือกำเนิดในบ้านของคุณย่า/ยายที่ถนนชีลด์ฮอลล์ในอำเภอโกแวน กลาสโกว์ในวันที่ 31 ธันวาคม ค.ศ. 1941 เป็นบุตรของเอลิซาเบธ (สกุลเดิม ฮาร์ดี) กับอเล็กซานเดอร์ บีตัน เฟอร์กูสัน พ่อของเขาเป็นผู้ช่วยพิมพ์ในอุตสาหกรรมต่อเรือ เขาเติบโตในตึกแถวที่ 667 ถนนโกแวน ซึ่งปัจจุบันถูกรื้อทำลายแล้ว โดยอาศัยร่วมกับพ่อแม่และมาร์ติน น้องชายของเขาที่กลายเป็นนักฟุตบอลด้วย เขาเข้าศึกษาที่โรงเรียนประถมถนนบรูมโลนและภายหลังเข้าเรียนต่อที่โรงเรียนมัธยมศึกษาโกแวน เขาเริ่มอาชีพฟุตบอลในทีม Harmony Row Boys Club ที่โกแวน ก่อนไปต่อที่ดรัมแชเปิล มือสมัครเล่น สโมสรเยาวชนที่มีชื่อเสียงอย่างมากจากการผลิตนักฟุตบอลอาวุโส เขายังเป็นลูกมือฝึกหัดในด้านอาชีพช่างทำเครื่องมือในโรงงานที่ฮิลลิงตัน แล้วได้รับแต่งตั้งเป็นเจ้าหน้าที่บริการร้านสหภาพ

**เกียรติประวัติ**

**ผู้จัดการทีม**
 เซนต์มิร์เริน- สก็อตติช เฟิร์ส ดิวิชั่น (1): 1976–77
 อาเบอร์ดีน- สก็อตติช พรีเมียร์ ดิวิชั่น (3): 1979–80, 1983–84, 1984–85- สก็อตติช คัพ (4): 1981–82, 1982–83, 1983–84, 1985–86- สก็อตติช ลีก คัพ (1): 1985–86- ยูฟ่าคัพวินเนอร์สคัพ (1): 1982–83- ยูฟ่าซูเปอร์คัพ (1): 1983
 แมนเชสเตอร์ยูไนเต็ด- พรีเมียร์ลีก (13): 1992–93, 1993–94, 1995–96, 1996–97, 1998–99, 1999–2000, 2000–01, 2002–03, 2006–07, 2007–08, 2008–09, 2010–11, 2012–13- เอฟเอคัพ (5): 1989–90, 1993–94, 1995–96, 1998–99, 2003–04- ลีกคัพ (4): 1991–92, 2005–06, 2008–09, 2009–10- เอฟเอคอมมูนิตีชีลด์ (10): 1990, 1993, 1994, 1996, 1997, 2003, 2007, 2008, 2010, 2011- ยูฟ่าแชมเปียนส์ลีก (2): 1998–99, 2007–08- ยูฟ่าคัพวินเนอร์สคัพ (1): 1990–91- ยูฟ่าซูเปอร์คัพ (1): 1991- ฟุตบอลชิงแชมป์สโมสรยุโรปและอเมริกาใต้ (1): 1999- ฟุตบอลชิงแชมป์สโมสรโลก (1): 2008
 ส่วนตัว- หอเกียรติยศพรีเมียร์ลีก: 2023

**สถิติอาชีพ**

**ในฐานะผู้เล่น**

**ในฐานะผู้จัดการ**

**ผลงานตีพิมพ์**
  isbn = 978-1851584444 - cite book | last1 = Ferguson | first1 = Alex | last2 = Fitton | first2 = Peter | title = Just Champion!| publisher = Manchester United Football Club | year = 1993 | isbn = 978-0952050919- cite book | last1 = Ferguson | first1 = Alex | last2 = Ball | first2 = Peter | title = A Year in the Life: The Manager's Diary | url = https://archive.org/details/yearinlifemanage0000ferg | publisher = Manchester United Football Club | year = 1995 | isbn = 978-1852275211-  isbn = 978-0233993683-  isbn = 978-0340792612-  isbn = 0-340-72856-6 - quote=The motto of the Ferguson clan in Scotland is: ‘Dulcius ex asperis’ or, ‘Sweeter after difficulties’. That optimism served me well through 39 years of football management.

**อ้างอิง**

**หนังสือ**
  isbn = 978-0-340-91939-2-  isbn = 978-0-224-08305-8 -  url = https://archive.org/details/bossmanysidesofa0000cric -  isbn = 0-340-72856-6 

**แหล่งข้อมูลอื่น**
  Sir Alex Ferguson's Manchester United Managerial Record at mufcinfo.com- name=Alex Ferguson-  English Football Hall of Fame profile-  Sir Alex Ferguson's managerial stats according to the official Manchester United statistics website-  Scottish Football Hall of Fame profile date=2017-09-04 -  Aberdeen Manager profile at AFC Heritage Trust- 43187

หมวดหมู่:บุคคลจากกลาสโกว์
หมวดหมู่:นักฟุตบอลชาวสกอตแลนด์
หมวดหมู่:ผู้เล่นสโมสรฟุตบอลควีนส์พาร์ก
หมวดหมู่:ผู้เล่นสโมสรฟุตบอลเซนต์จอห์นสโตน
หมวดหมู่:ผู้เล่นสโมสรฟุตบอลดันเฟิร์มลีนแอทเลติก
หมวดหมู่:ผู้เล่นสโมสรฟุตบอลเรนเจอส์
หมวดหมู่:ผู้เล่นสโมสรฟุตบอลฟอลเคิร์ก
หมวดหมู่:ผู้เล่นสโมสรฟุตบอลแอร์ยูไนเต็ด
หมวดหมู่:ผู้จัดการทีมฟุตบอลชาวสกอตแลนด์
หมวดหมู่:ผู้จัดการทีมในชุดชนะเลิศเอฟเอคัพ
หมวดหมู่:ผู้จัดการทีมในชุดชนะเลิศยูฟ่าแชมเปียนส์ลีก
หมวดหมู่:ผู้จัดการทีมฟุตบอลในพรีเมียร์ลีก
หมวดหมู่:ผู้จัดการทีมฟุตบอลทีมชาติสกอตแลนด์
หมวดหมู่:ผู้จัดการทีมสโมสรฟุตบอลเซนต์มีร์เริน
หมวดหมู่:ผู้จัดการทีมสโมสรฟุตบอลแอเบอร์ดีน
หมวดหมู่:ผู้จัดการทีมสโมสรฟุตบอลแมนเชสเตอร์ยูไนเต็ด
หมวดหมู่:ผู้ได้รับเครื่องราชอิสริยาภรณ์ซีบีอี
หมวดหมู่:ผู้เขียนอัตชีวประวัติชาวสกอตแลนด์
หมวดหมู่:ผู้เข้าหอเกียรติยศพรีเมียร์ลีก
หมวดหมู่:เซอร์
หมวดหมู่:บุคคลในวงการฟุตบอลที่ได้รับยศอัศวิน